Θεσσαλονίκη, 13/01/2025

**Η Lidl Ελλάς συνεχίζει να δημιουργεί το αύριο που φανταζόμαστε**

**Η ετήσια τηλεοπτική ταινία της Lidl Ελλάς, με πρωταγωνιστή τον Γιώργο Καπουτζίδη, παρουσιάζει για ακόμη μία χρονιά όλες εκείνες τις δράσεις της εταιρείας που φέρνουν ένα καλύτερο αύριο λίγο πιο κοντά.**

Η **Lidl Ελλάς** συνεχίζει να επενδύει σε ένα **καλύτερο αύριο** για την **κοινωνία**, το **περιβάλλον** και τους **ανθρώπους**. Μέσα από πολυδιάστατες δράσεις και πρωτοβουλίες, η εταιρεία επιβεβαιώνει τη δέσμευσή της να δημιουργεί ένα πιο βιώσιμο μέλλον, σήμερα.

Η **Lidl Ελλάς** φροντίζει τη **φύση** με αναδασώσεις, περιβαλλοντική αποκατάσταση και καθαρισμούς ακτών και βυθών, στοχεύοντας σε έναν κόσμο χωρίς πλαστικά. Παράλληλα, στηρίζει τους ανθρώπους, συνεργαζόμενη με τη **UNICEF** και τον οργανισμό **«Το Χαμόγελο του Παιδιού»**, ενώ προσφέρει προϊόντα και ζεστασιά στις πιο ευάλωτες ομάδες. Επενδύει στη **νέα γενιά**, προσφέροντας πληθώρα υποτροφιών και υλοποιώντας εκπαιδευτικά προγράμματα που βοηθούν τα παιδιά να αποκτήσουν τα εφόδια για ένα υγιές και ισορροπημένο μέλλον. Επιπλέον, μέσα από τη συμμετοχή της σε **μαραθώνιους** και **φιλανθρωπικούς αγώνες**, στηρίζει οργανισμούς όπως το «Μαζί για το Παιδί», το Ορφανοτροφείο Μέλισσα και το Δίκτυο Κοινωνικής Αλληλεγγύης και Αρωγής, αποδεικνύοντας ότι **κάθε βήμα μπορεί να φέρει ένα χαμόγελο**.

Όλα αυτά αποτυπώνονται στην **ετήσια ταινία εταιρικής υπευθυνότητας** της **Lidl Ελλάς**, που βρίσκεται στον τηλεοπτικό αέρα από σήμερα, 13 Ιανουαρίου 2025. Πρωταγωνιστής της καμπάνιας είναι για ακόμη μία χρονιά ο **Γιώργος Καπουτζίδης**, **σεναριογράφος και πρεσβευτής της Lidl Ελλάς**, ο οποίος, μέσα από τις σκέψεις και τη δημιουργική του ματιά, μας ταξιδεύει σε ένα μέλλον γεμάτο έμπνευση και αισιοδοξία. Η ταινία παρουσιάζει με συγκινητικό τρόπο τις δράσεις της **Lidl Ελλάς** και μας καλεί να οραματιστούμε – και να δημιουργήσουμε – ένα καλύτερο αύριο.

Η **Lidl Ελλάς**, με 25 χρόνια παρουσίας στην Ελλάδα, αποδεικνύει καθημερινά ότι το καλύτερο αύριο δεν είναι απλώς ένα όνειρο, αλλά μια πραγματικότητα που δημιουργείται με όραμα, αλληλεγγύη και έμπρακτη δράση.

Δείτε την ταινία [εδώ](https://www.youtube.com/watch?v=hofirN357M8) και γίνετε μέρος αυτής της αλλαγής!

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)

[**tiktok.com/@lidlhellas**](https://www.tiktok.com/@lidlhellas?lang=en)